cyanic-selkie/wikianc huggingface dataset:
Chelsea FC
Istorija
2003 m. birželį klubą nupirko Rusijos multimilijonierius Romanas Abramovičius. Jis į klubą investavo didelius pinigus ir pavertė jį vienu stipriausiu Europoje. 2005 m. Chelsea laimėjo Anglijos pirmenybes bei Lygos taurę. 2006 m. klubas pakartojo triumfą Anglijos čempionate, dar po metų laimėjo tiek FA taurę, tiek Lygos taurę. 2010 metais ekipa ketvirtą kartą laimėjo Anglijos čempionų vardus ir šeštą – FA taurę. 2012 m. klubas pirmą kartą istorijoje laimėjo UEFA Čempionų lygą. 2021 m. klubas laimėjo antrąjį UEFA Čempionų lygos trofėjų.
Treneriai
Nuo to laiko kai klubą įsigijo Romanas Abramovičius prasidėjo dažnos permainos trenerių postuose. Jau prieš atvykstant naujam svininkui klubą treniravo Claudio Ranieri, specialistas iš italijos po naujos „eros“ pradžios išliko tik metus, nes rusų milijonieriaus netenkino antra vieta Premier Lygoje ir patekimas į Čempionų lygos pusfinalį. Vėliau klubą treniravo tokie garsus strategai kaip: Jose Mourinho (2004–2007) ir (2013-2015), Avramas Grantas (2007–2008), Luiz Felipe Scolari (2008–2009), Guus Hiddink (2009) ir (2015-2016), Carlo Ancelotti (2009–2011) ir Andre Villas-Boas (2011–2012), Rafael Benitez (2012-2013), Antonio Conte (2016-2018). Laikinai trenerio pareigas ėjęs Roberto di Matteo su klubu laimėjo Čempionų lygą ir FA taurę. 2018 m. treneriu buvo Maurizio Sarri. 2019 treneriu paskirtas ilgametis buvęs klubo žaidėjas Frank Lampard, tai buvo tik antroji vyriausiojo trenerio pozicija jo karjeroje. Nepaisant klubo legendos statuso, klubui užimant tik 8 vietą turnyrinėje lentelėje, 2021 m. sausio mėn jis buvo atleistas iš pareigų. Sekančią dieną treneriu buvo paskirtas Thomas Tuchel, kuris iki 2020 m. Kūčių dienos treniravo Paris Saint-Germain FC.
Stadionas
Klubas žaidžia Stamford Bridge stadione, Londone. Pastatytas 1876 m. Iki 1905 metų renovacijos buvo lengvaatlečių stadionas, bet po pertvarkymo į Stamford Bridge buvo pakviesti Fulham futbolininkai, jiems atsisakius įkurtas klubas. Stadionas talpina apie 42449 žiūrovų, seniau tilpdavo gerokai daugiau. 1945 m. draugiškame mače su Maskvos Dinamo iš TSRS susirinko net 100000 futbolo fanų, o oficialių mačų rekordas beveik 83000 žiūrovų prieš Arsenal FC. Po rekonstrukcijos 1990 m. žiūrovų skaičius sumažėjo. Pagrindinių fanų tribūna vadinama „The Shed“, kuri yra pietinėje stadiono pusėje ir talpina 6000 sirgalių.
Sudėtis
Atnaujinta 2021 m. rugpjūčio 3 d.
Jauniai, akademija
Titulai:
FA Jaunimo taurė: 3
Laimėtojai: 1960, 1961, 2010, 2012
Vicečempionai: 1958, 2008
Dubleriai (Rezervai)
Titulai:
Dublerių Premier lyga: 1
Nugalėtojai: 2011
Okavango delta
Okavango delta – Okavango upės delta Botsvanoje. Didžiausia sausumos delta pasaulyje.
Delta anksčiau buvo senovinio Makgadikgadi ežero, kuris pradėjo džiūti prieš 10 000 metų, dalis. Šiuo metu Okavango upė neturi ištakų į jūrą. Ji išteka į Kalahario dykumą ir drėkina 15 000 km² jos teritorijos. Kiekvienais metais apie 11 km³ vandens pasiekia deltą, o dalis vandens teka dar piečiau ir papildo Ngami ežerą.
Okavango deltoje yra gausu įvairios gyvūnijos, kas pritraukia kasmet tūkstančius turistų. Šalia yra įkurtos stovyklos, kurios aptarnauja atvykstančius žmones.
Deltoje gausu įvairių rūšių gyvūnų, tarp kurių yra Afrikos drambliai, begemotai, žirafos, Nilo krokodilai, liūtai, gepardai, leopardai, hienos, laukiniai šunys, antilopės, juodieji ir baltieji raganosiai, zebrai, babuinai ir kt. Taip pat šioje teritorijoje būna apie 400 rūšių paukščių. Delta yra vienintelė žinoma vieta pasaulyje, kur veisiasi melsvai pilki garniai.
Smarkių liūčių metais Okavango delta užlieja per 22 000 km² Kalahario ir visiškai sausus smėlio tyrus paverčia mirguliuojančio vandens oaze. Okavango deltos vandentakiai ir salos tampa rojaus kampeliu neįtikėtinai augalų ir gyvūnų įvairovei. Čia vandens gyvūnai suartėja su Kalahario dykumos gyvūnais.
Labai svarbūs yra hipopotamai, kurie palaiko deltos kanalus atvirus: jie, eidami siaurais vandens keliais, ištrypia takus. Šiose išvykose kiekvienas suėda iki 150 kg pelkėje augančios žolės. thumb|200px|left|Okavango delta iš palydovo thumb|200px|left|Okavango upė Daugiausia Okavango deltos paukščių ir žvėrių gyvena Moremio faunos ir floros draustinyje. Moremyje yra Vado sala, vienas iš nedaugelio draustinių, kuriame gali gyventi ar stovyklauti žmonės.
Šios vietovės gyventojai bušmėnai, dar vadinami banokais, deltoje gyveno šimtmečius prieš 1750 m. atsikraustant bajų genčiai. Bajai – vandens medžiotojai, plaukiojantys lengvais luotais, vadinamais mekorais. Kita deltos gentis – hambukušu – žuvauja piltuvo formos nendrinėmis pintinėmis.
Kiekvieną pavasarį pelkė pradeda sparčiai sekti – tuo metu ropliai, amfibijos ir žuvys ima migruoti iš salpų atgal į gilesnius vandens takus. Tačiau daugelį mažesnių gyvūnų įveikia garavimo sparta: šimtai žuvų, vandeninių vėžlių ir varlių lieka apytuštėse balose.
Nepaprastas deltos gyvenimo ciklas niekada nenutrūksta – jį palaiko pirmykštė dykumos gamta, neturinti lygių pasaulyje.
Kalviai (Jurbarkas)
Kalviai – kaimas Jurbarko rajono savivaldybėje, 4 km į rytus nuo Veliuonos, dešiniajame Armenos krante, prie kelio.
Žymūs žmonės
Gimė:
Nykštukinė marmozetė
Nykštukinė marmozetė (Callithrix pygmaea) – kabiauodegių beždžionių (Cebidae) šeimos primatas. Tai vienas iš mažiausių primatų, kurio kūnas yra 14-16 cm ilgio, uodega – 15-20 cm ilgio. Patinų svoris apie 140, patelių – apie 120 g. Kailis gelsvai rudas. Nagai pritaikyti laipiojimui medžiais.
Tai visaėdžiai gyvūnai, kurie minta vaisiais, lapais, vabzdžiais, retkarčiais ir nedideliais ropliais. Didžiausią raciono dalį sudaro medžių sula.
Paplitusi Amazonės baseine: vakarinėje Brazilijos dalyje, pietryčių Kolumbijoje, rytų Ekvadore ir rytinėje Peru dalyje. Yra du porūšiai.
Denstetijiniai
Denstetijiniai (Dennstaedtiaceae) – šertvūnų (Polypodiophyta) skyriaus šertvainių (Polypodiopsida) klasės augalų šeima. Priklauso sporinių induočių grupei. Šią šeimą sudaro 10 genčių, turinčių apie 240 žinomų rūšių, įskaitant vieną iš labiausiai paplitusių paparčių pasaulyje Pteridium aquilinum. Lietuvoje paplitusi tik viena gentis – šakys (Pteridium), kurios atstovas didžialapis šakys (Pteridium aquilinum) yra bene didžiausias papartis Lietuvoje, auga miškuose, pamiškėse, proskynose, labai dažnas.
Morfologija
Šakniastiebiai driekiasi paviršiniame dirvožemio sluoksnyje. Būdingi stambūs, sudėtingos sandaros telominės kilmės lapai, sudaryti iš lapkočio ir lapalakščio. Lapalakštis plunksniškai suskaldytas.
Denstetijiniai yra izosporiniai augalai. Šių augalų sporangės susitelkusios į sorus, kurie susidaro apatinėse lapalakščių pusėse. Sorai susidaro ant gyslų šoninių atsišakoijimų, būna padengti induzijomis. Iš sporofito sporangėse subrandintų sporų be jokio ramybės laikotarpio išauga smulkūs, dvilyčiai, trumpaamžiai, autotrofiniai polaiškiai (gametofitai). Juose susidaro anteridžiai ir archegonės, įvyksta apvaisinimas ir vėl susidaro sporofitas. Sporos dygsta šviesoje. Prie dirvožemio ar kito substrato polaiškiai tvirtinasi jų apatinėse pusėse esančiais rizoidais.
Anatomija
Šakniasiebiai dažniausiai sifonoseliniai arba protosteliniai su vidine floema, retesnė – diktiostelė. Sporangės, sutelktos soruose, kilusios iš vienos lapo epidermio ląstelės (tokių sporangių vienasluoksnė ląstelė visada su žiedo pavidalo skiautere, kurią sudaro ląstelės, specializuotos atidaryti sporangę subrendusioms sporoms). Sporangės sienelė vienasluoksnė.
Paplitimas
Kosmopolitinė šeima – paplitusi visame pasaulyje. Auga ant uolų ar akmenų (epilitiniai) arba kartais kitos augmenijos (epifitiniai).
Babilonas
Babilonas  – senovės miestas prie Eufrato, Žemutinėje Mesopotamijoje. Apie 2000 m. pr. m. e. Hamurabis Babiloną padarė savo valstybės, kuri imta vadinti Babilonija, sostine. Babilonas buvo dievo Marduko kulto centras. Nuo 2019 m. įtrauktas į UNESCO Pasaulio paveldo sąrašą.
Miliukai
Miliukai – viensėdis Ukmergės rajono savivaldybėje, 10 km nuo Ukmergės.
Romas Dikčius
Romas Dikčius (g. 1947 m. m. balandžio 10 d. Meižiškiuose, Ukmergės apskritis) – Lietuvos žurnalistas, redaktorius.
Biografija
1969–1973 m. laikraščio „Komjaunimo tiesa“ literatūrinis darbuotojas. 1973 m. Vilniaus universiteto Istorijos fakultete baigė žurnalistikos specialybę.
1973–1974 m. Elektros matavimo technikos gamyklos savaitraščio „Impulsas“ redaktorius. 1974–1982 m. tresto „Vilniaus statyba“ savaitraščio „Mūsų statybos“ redaktorius. 1984–1987 m. laikraščio „Komjaunimo tiesa“ redaktoriaus pavaduotojas. 1987–1992 m. susivienijimo „Fermentas“ savaitraščio „Sveikata“ redaktorius. 1992–1993 m. žurnalo „Mokykla“ redakcijos atsakingasis sekretorius. Nuo 1993 m. žurnalo „Aljansas“ vyriausiojo redaktoriaus pavaduotojas, vėliau savaitraščio „Apskaitos, audito ir mokesčių aktualijos“ korespondentas. Daugiausia rašo ekonomikos, sporto temomis. Nuo 2014 m. „AAM aktualijų“ savaitraščio redaktorius.
Cruz Azul
Meksiko „Cruz Azul“ – Meksikos futbolo klubas, įkurtas šalies sostinėje Meksike.
Istorija
Iki 1960 metų klubo komanda dalyvavo tik mėgėjų varžybose. 1960 metais komanda pirmą kartą užregistruota profesionalioje lygoje (Segunda División), 1964 metais tapo antrosios lygos laimėtojais ir pateko į aukščiausią lygą. 1968-1980 metais komanda net 7 kartus tapo šalies čempionais, 3 kartus iškovojo CONCACAF Čempionų taurę. 1996 ir 1997 metais komanda vėl iškovojo CONCACAF Čempionų taurę, o 1997 metų sezono Invierno dalyje aštuntą kartą tapo šalies čempionais.
2001 m. dalyvavo Pietų Amerikos Copa Libertadores varžybose, kur netikėtai pasiekė finalą.
Granmos provincija
Granmos provincija  – provincija rytų Kuboje, prie Gvakanajabo įlankos. Ribojasi su Las Tunaso ir Holgino provincijomis šiaurėje bei Kubos Santjago provincija rytuose. Administracinis centras – Bajamas.
Provincija pavadinta jachtos „Granma“, kuria revoliucinieriai iš Meksikos atvyko į Kubą, vardu.
Geografija
Pietiniu provincijos pakraščiu driekiasi miškingi Siera Maestros kalnai, juose yra aukščiausia Granmos provincijos vieta – La Bajamesa (1730 m). Iš šių kalnų išteka ilgiausia šalies upė – Kautas. Vandenyno pakrantėse yra mangrovių ir pelkynų.
Administracinis suskirstymas
Provincija padalinta į 13 savivaldybių:
Tajų raštas
Tajų raštas – iš brahmi rašto kilusi rašto sistema, kuria užrašoma tajų kalba ir kitos mažesnės Tailando kalbos. Tajų rašto seserinė sistema yra lao raštas.
Priebalsiai
Yra 3 raidžių klasės:
Kriss-Kross
Kriss Kross – tai žaidimas, kurio metu ant specialios 15x15 laukelių turinčios lentos kuriamas kryžiažodis. Žaidžiant reikia sudėti kuo daugiau žodžių, esančių normaliame žodyne iš turimų raidžių. Kiekviena raidė įvertinama tam tikru taškų skaičiumi. Žaidėjų tikslas yra sudėti žodžius taip, kad už panaudotas raides surinktų kuo daugiau taškų. Laimi daugiausia taškų surinkęs žaidėjas.
Pasiruošimas
Prieš pradedant žaidimą, kiekvienas žaidėjas iš maišelio ištraukia po vieną raidę. Tas, kurio raidė yra arčiausiai abėcėlės pradžios, pradeda žaidimą. Kitų ėjimų eilė nustatoma pagal laikrodžio rodyklę. Ištrauktos raidės gražinamos atgal į maišelį, išmaišomos ir tuomet visi žaidėjai paeiliui ištraukia po 8 raides.
Žaidimas
Pirmasis žaidėjas turi sudėlioti žodžių iš turimų raidžių taip, kad viena kuri nors žodžio raidė uždengtų vidurinį lentos langelį. Žodžius galima dėlioti tik horizontaliai iš kairės į dešinę arba vertikaliai iš viršaus į apačią. kitomis kryptimis žodžių dėlioti negalima. Taip pat žaidimo metu negalima sukinėti lentos. Sudėjus žodį, suskaičiuojami taškai ir paimama tiek naujų raidžių, kiek jų buvo panaudota žodžiui sudėti. Stovelyje visuomet turi būti 8 raidės. Toliau žodį dėlioja žaidėjas iš kairės pusės. Jis privalo panaudoti nors vieną senojo žodžio raidę (žodžiai turi kirstis) arba pridėti keletą naujų raidžių prie senojo žodžio taip, kad gautų naują žodį. žaidėjas gauna taškus už naujai sudarytus žodžius arba ir už senus, jei jie yra naujo žodžio dalis. Nesugalvojęs jokio žodžio gali praleisti ėjimą ir pasikeisti raides.
Žodžių sudarymas
Naujus žodžius galima sudaryti trimis būdais:
Negalima judinti anksčiau ant lentos padėtų raidžių.
Leistini žodžiai
Galima dėlioti visus žodžius, kurie yra „Dabartiniame lietuvių kalbos žodyne“, t. y. daiktavardžius, būdvardžius, skaitvardžius, įvardžius, veiksmažodžius, būdinius, prieveiksmius, priedėlius, jungtukus, ištiktukus ir dalelytes. Žodis gali būti vienaskaitos arba daugiskaitos formoje. Žodžius galima vartoti bet kurio linksnio, laiko ir giminės. Taisyklės neleidžia vartoti tikriniu daiktavardžių, chemijos simbolių, matematikos formulių, žodžių trumpinių, užsienio valstybių žodžių, barbarizmų, tik šnekamojoje kalboje vartojamų žodžių, žargono, keiksmažodžių ir iškraipytų žodžių, Žaidimo pabaiga. Žaidimas baigiamas, kai nebelieka raidžių arba, kai nei vienas žaidėjas nebesugeba sudėlioti jokio žodžio. Laimi daugiausiai taškų surinkęs žaidėjas.
Žaidimą „Kriss Kross“ gali žaisti nuo 2 iki 4 žaidėjų.
Lietuviškoje versijoje naudojamos raidės
Lietuviškoje žaidimo versijoje iš viso naudojamos 104 raidės, kurių taškų vertė ir kiekis žaidime yra:
A1-9 Ą1-1 B2-2 C7-1 Č7-1 D2-3 E1-6 Ę2-1 Ė3-2 F10-1 G2-2 H10-1 I1-11 Į4-1 Y6-1 J4-2 K2-4 L1-6 M2-3 N1-4 O1-5 P2-3 R1-9 S1-6 Š3-2 T1-5 U1-5 Ų3-1 Ū5-1 V4-1 Z5-1 Ž4-1 JOKER-2
Klebiškio miškas
thumb|260px|Klebiškio miškas nuo Patelviškio
Klebiškio miškas – miškų masyvas Lietuvoje, Prienų rajone, 9 km į šiaurės vakarus nuo Prienų, 1,5 km į šiaurę nuo Klebiškio. Šiaurės vakaruose siaura erčia atskirtas nuo Mozūriškių miško. Priklauso Dubravos mokomajai miškų urėdijai (Jiesios girininkijai) bei Prienų miškų urėdijai (Išlaužo girininkijai). Apima 13,9 km² plotą.
Miško paviršius – šiek tiek banguota lyguma. Būdingi velėniniai jauriniai, velėniniai jauriniai glėjiški bei glėjiniai priemoliai ir priesmėliai. Mišku teka Jiesia su intakais – Skerdupiu, Juodupe (su Kiauliške), taip pat Šventupės intakas Juodupė.
Anžiliai
Anžiliai – kaimas Raseinių rajono savivaldybėje, 2 km į šiaurę nuo Paliepių, kairiajame Plaukupio krante, kaimo rytuose teka Alėja. Seniūnaitijos centras.
Klebiškio miškas
Medynai:
Małgorzata Pyziak-Szafnicka
Małgorzata Elżbieta Pyziak-Szafnicka (g. 1955 m. Lenkija) – lenkų teisininkė, teisėtyrininkė civilistė, profesorė, nuo 2011 m. Lenkijos Konstitucinio Teismo (Trybunał Konstytucyjny) teisėja.
Klebiškio miškas
Klebiškio miške sutinkami briedžiai, stirnos, šernai, kiškiai, lapės, voverės, usūriniai šunys.
Miške įsikūrę Čepeliškių, Antaniškių kaimai, aplink – Pakiauliškis, Degimai, Pajiesys, Liepabūdis, Naujasis Klebiškis, Skerdupis, Kliokiškė, Garšvinė, Dambrava, Patelviškys.
Małgorzata Pyziak-Szafnicka
Biografija
1978 m. baigė teisę Lodzės universitete, Teisės ir administravimo fakultete. Po dvejų metų mokymosi išlaikė teisėjo egzaminą. Stažavosi Strasbūre (Prancūzija). 1987 m. apgynė disertaciją tema Ochrona wierzyciela w razie niewypłacalności dłużnika). Habilituota daktarė (1995 m.), tema Uznanie długu. Nuo 2003 m. teisės mokslų profesorė. Dėsto civilinę teisę.
2010 m. partija Platforma Obywatelska pasiūlė kandidate į Konstitucinį Teismą. Seimo išrinkta 2011 m. sausio 5 d. („už“ balsavo 253 Seimo nariai). Ślubowanie złożyła 11 stycznia 2011.
Železnodorožno miesto gyvenvietė
Železnodorožno miesto gyvenvietė  – miesto gyvenvietė Rusijos Federacijos anklavo Kaliningrado srities Pravdinsko municipaliniame rajone. Centras – Železnodorožnas. 2010 m. buvo 2755 gyventojai.
Istorija
Įsteigta vykdant municipalinę reformą 2005 m. gruodžio 15 d. Ribojasi šiaurėje su Mozyrio kaimo gyvenviete, rytuose su Oziorsko rajono Novostrojevo kaimo gyvenviete, pietuose su Lenkija, Varmijos Mozūrų vaivadija, vakaruose su Pravdinsko miesto gyvenviete.
Kaliningrado srities įstatymu Železnodorožno miesto gyvenvietę sudaro:
Texhnolyze
Texhnolyze – japonų anime serialas, režisuotas Hiroši Hamasaki pagal Čiaki Konaka scenarijų. Didžioji veiksmo dalis vyksta neapibrėžtos ateities požeminiame mieste pavadinimu Lux, kurį jo gyventojai vadina tiesiog Miestu. „Texnolyze“ nagrinėja transhumanizmo, nihilizmo, žmogaus kančios temas, kuria ypatingai slogią nuotaiką. Taip pat išsiskiria labai nedideliu dialogų kiekiu, beveik viską stengiasi perteikti vaizdais.
Wild Orchid
„Wild Orchid“ buvo Jungtinių Amerikos Valstijų pop grupė, susikūrusi 1991 m. ir kurios narės buvo Fergie, Renee Sands, Stefanie Ridel, Micki Duran ir Heather Holyoak.
Istorija
„Wild Orchid“ susikūrė tada, kai dar grupės narė dar buvo paauglės. Dainų autorius Bobby Sandstrom padėjo grupei parašyti ir įrašyti demo dainas. Jos pirmiausiai pasirašė kontraktą su kompanija „Sony Publishing“, o 1994 m. grupė pasirašė kontraktą su įrašų kompanija „RCA Records“. Pirmasis grupės pavadinimas buvo „NRG“, tačiau dėl teisinių problemų pavadinimą pakeitė. Pradinėje grupės sudėtyje buvo dainininkė Heather Holyoak, kuri paskui paliko grupę dėl koledžo ir ją pakeitė Micki Duran. Micki paskui paliko grupę dėl aktorės karjeros.
1996 m. grupė išleido pirmąjį singlą pavadinimu „At Night I Pray“, dainos vaizdo klipo režisierius buvo Marcus Nispel. Vaizdo klipas dažnai buvo transliuojamas per MTV ir VH-1 kanalus. 1997 m. grupė išleido savodebiutinį albumą, pavadinimu „Wild Orchid“. Albumas buvo parduotas daugiau nei vieno milijono tiražu pasauliniu mastu. Iš albumo buvo išleisti singlai „Talk to Me“ (kuris buvo panaudotas filme „Skuba tik kvailiai“), „At Night I Pray“ ir „Supernatural“. Albumas buvo nominuotas Billboard muzikos apdovanojimuose už „Talk to Me“ ir „Lady Of Soul/Soul Train Award“ apdovanojimuose bei Amerikos muzikos apdovanojimuose kaip Mėgstamiausias naujas R&B/Soul atlikėjas.
1997 m. pabaigoje grupė pradėjo koncertinį turą su „98 Degrees“ ir „'NSYNC“ bei išleido antrąjį studijinį albumą „Oxygen“, kuriame buvo singlas „Be Mine“. "
1999 m. atliko dainas „Declaration“ ir „Come As You Are“ TV seriale „Beverly Hills, 90210“ (serija pavadinimu „Beheading St. Valentine“).
Wild Orchid taip pat vedė „Fox Family“ kanalo šeštadienio ryto laidą „Great Pretenders“. Vėliau jos pradėjo koncertuoti su Cher ir Cyndi Lauper.
Motvicos Mergelės Marijos Gimimo parapija
Motvicos Mergelės Marijos Gimimo parapija  – parapija, įsikūrusi Motvicos kaime. Parapija įkurta 1919 metais. Parapija priklauso Sedlcų vyskupijai, Višnicės dekanatui. 1716 m. pastatyta mūrinė parapijos bažnyčia.
Wild Orchid
Istorija
2003 m. „Wild Orchid“ sudarė tik Renee ir Stefanie. Jų ketvirtasis albumas „Hypnotic“ tačiau jis patyrė komercinę nesėkmę. 2004 m. įrašų kompanija atsisakė bendradarbiauti su grupe, kadangi grupė per tiek metų taip ir netapo populiari, ir buvo nuostolinga, grupė oficialiai išsiskyrė.
Po išsiskyrimo
2006 m. rugsėjo 26 d. „Sony BMG“ išleido albumą „Talk To Me: Hits, Rarities & Gems“, kuriame buvo visi „Wild Orchid“ singlai.
2006 m. Fergie atskleidė, jog paliko grupę dėl grupės įvaizdžio ir narkotikų priklausomybės. Tačiau viename iš „Wild Orchid“ koncertų ji susitiko pirmą kartą will.i.am.
Renee įgarsino dainuojančią princesę Fioną iš filmo „Šrekas“.
Stefanie susikoncentravo ties dainų rašymu ir prodiusavimo. Ji parašė bei prodiusavo visas grupės „Slumber Party Girls“ debiutinio albumo „Dance Revolution“ dainas. Taip pat prodiusavo atlikėjos Joanna debiutinį albumą bei parašė dvi dainas Fergie debiutiniam albumui „The Dutchess“. Stefanie taip pat įkūrė organizaciją „Talent Bootcamp“, kuri moko naujus muzikos talentus. Ji taip pat rašo dainas Prima J, Girlicious ir The Pussycat Dolls. Ji parašė kelias dainas „Bratz“ filmui bei įgarsino veikėjos Yasmin vokalus.
Visgaudai
Visgaudai – kaimas Kelmės rajono savivaldybėje, 5 km nuo Kražių.
Lao raštas
Lao raštas – iš brahmi rašto kilusi rašto sistema, kuria užrašoma laosiečių kalba.
Persileidimas
Persileidimas – savaiminė gimdoje nešiojamo pilnai neišsivysčiusio vaisiaus (gemalo) mirtis. Dar vadinamas „savaiminiu abortu“. Pas sveikas moteris jis pasitaiko retai. Dažniausios persileidimo priežastys: anksčiau įvykdyti abortai, bendro pobūdžio somatiniai susirgimai, lytinių organų uždegimai, ūmūs ir lėtiniai apsinuodijimai, traumos, endokrininiai sutrikimai pas moterį, infantilizmas, kraujo grupių nesuderinamumas tarp vaisiaus ir motinos, vaisiaus chromosominiai sutrikimai.
Persileidimas gali įvykti ir pirmosiomis nėštumo dienomis ar savaitėmis, moteriai net nepastebint ir nežinant apie tai, kad ji buvo pastojusi. Tai iš dalies yra susiję su pastojančios moters amžiumi: iki 30 m. savaiminis abortas įvyksta 10 proc. atvejų, 31–40 m. apie 15 proc., virš 40–44 m. beveik 35 proc., o vyresnėms nei 45 m. daugiau nei 50 proc. atvejų.
Savaiminis abortas įvyksta nevalingai. Jei įvyksta daugiau nei du kartus, vadinamas įprastiniu. Moterys, kurioms gresia savaiminis abortas, anksti guldomos ligoninėn, skiriamas specialus režimas. Skirstoma į: Galimos savaiminio aborto priežastys:
Siauralapė arundina
Siauralapė arundina (Arundina graminifolia) – gegužraibinių (Ochidaceae) šeimos augalas – vienintelė rūšis arundinos (Arundina) gentyje. Stiebas plonas, nuo 70 cm iki 2 m ilgio. Lapai lancetiški, 9-19 cm ilgio ir 0,8-1,5 cm pločio, su nusmailėjusia viršūne.
Žydi vasarą ir rudenį. Žiedynas raceminis, 7-16 cm ilgio. Žiedai 5-8 cm skersmens, rausvi, balti.
Auga Azijoe tropikuose nuo Indijos, Nepalo, Tailando, Malaizijos, Singapūro, Pietų Kinijos iki Indonezijos, taip pat Ramiojo vandenyno salose. Introdukuota Puerto Rike, Kosta Rikoje ir Panamoje.
Žinynas
Žinynas – dalykinės literatūros išdėstymo forma.
Purvo plyta
miniatiūra|Naujos, dar nepanaudotos, žalplytės. [[Čoga Zanbilis, XIII a. p. m. e. Irane pastatytas zikuratas, buvo sukonstruotas iš molinių žalplyčių bei degtų plytų. ]] Purvo plyta (dar kitaip žinoma kaip purvinė plyta) – plyta, pagaminta iš priemolio, purvo, smėlio bei vandens mišinio, taipogi įtraukiant ir tam tikrą rišamąją medžiagą – ryžių lukštus, šiaudus ir pan.
Žinynas
Žinynais siekiama pateikti išsamias tam tikros srities arba apskritai visų sričių žinias remiantis tam tikrais išdėstymo kriterijais. Žinynas gali būti tiek spausdintinis, elektroninis, tiek ir audiovizualizuotas, garsinis.
Formos
Enciklopedija, žodynas, leksikonas, almanachas, glosarijus, tezauras, vademekumas, agenda, kronika, atlasas, vadovas, indeksas, bibliografija.
Purvo plyta
Šiltuose regionuose, kur nėra pakankamai medienos krosnių kūrenimui, purvinės plytos dažniausiai būdavo džiovinamos saulės kaitroje. Tam tikrais atvejais purvo plytų gamintojai padengdavo jas tinku, arba įstatydavo degtas plytas virš jų, taip siekiant ilgiau išlaikyti purvo žalplyčių kokybę.
Senovės pasaulis
miniatiūra|Atspaudas purvinėje plytoje, žymintis iškilusį [[Viziris|Vizirio iždo reljefą. Lahunas, Fajumas, Egiptas. 12-toji dinastija. Petrie Egipto archeologijos muziejus, Londonas]] Mergarhos gyventojai Pietų Azijoje, gyveno ir konstravo purvo žalplyčių pastatus (7000–3300 m. pr. m. e.). Daugiau nei 15-oje kasimviečių (datuojamų apie 3000 m. pr. m. e.) rastos purvo žalplytės rodo, jog tokio tipo plytos buvo svarbus Indo slėnio civilizacijos kultūrinis bruožas. Brandžiojo Harapano etapo metu, purvo žalplytes keitė degto purvo plytos.
Purvo plytos buvo naudojamos Artimuosiuose Rytuose prieškeramikinio neolito B laikotarpiu. Mesopotamijos gyventojai naudodavo saulėje džiovintas žalplytes savo miestų statybai;  dažniausiai šios plytos turėdavo plokščią dugną bei išlenktą viršų, todėl dar kitaip yra vadinamos plano-gaubtosiomis plytomis. Kai kurios plytos būdavo formuojamos kvadratinėje formoje ir suapvalinamos taip, kad jų centrinė dalis būtų storesnė už kraštus. Senovės Egipte darbininkai pririnkdavo purvo iš Nilo ir supildavo jį į iškastas duobes. Po to jie į purvą pridėdavo šiaudų bei trypdavo jį, taip kietindami jo formą.
Knoso kasimvietėje buvo rasta archeologinių įrodymų, jog saulėje džiovintos plytos buvo naudojamos neolito laikotarpiu (dar prieš 3400 m. p. m. e.) Mino Kretoje.
Purvo žalplytės buvo iš dalies naudojamos ir priešromėniniame Egipte, o romėnams užėmus Egiptą – šio tipo plytos tapo dar populiaresnės.
Adobė
Vietose, paveiktose ispaniškosios kultūros, statyba iš purvo plytų vadinama adobe. Ilgainiui tokio tipo statyba išsivystė į atskirą saugomų sienų, plokščių stogų bei pabaigimų sistemą, dar kitaip vadinamą adobės stiliumi. Dažniausiai tokio stiliaus statyboje naudojamas plaušamolis.
Banko
dešinėje|miniatiūra|Įžymioji [[Dženės didžioji mečetė yra Dženėje, Malyje, ir tai yra didžiausias pasaulyje statinys pastatytas iš purvo žalplyčių.]] Centriniame Malyje esanti Dženės didžioji mečetė yra didžiausias pasaulyje pastatas, sukonstruotas iš purvo žalplyčių. Panašiai kaip ir kiti Sahelio architektūros pastatai, ji buvo pastatyta iš banko plytų. Banko medžiaga išgaunama fermentuojant purvo bei grūdų lukštų mišinį. Vėliau šis mišinys yra suformuojamas į plytas arba į tinką panašią pastą, kurią galima užtepti ant kitų paviršių. Šis tinkas privalo būti kasmet iš naujo užtepamas, norint išlaikyti statinio tvirtumą.
Pakertušė
Pakertušė – kaimas Ukmergės rajono savivaldybėje, 15 km nuo Ukmergės.
Amgos ulusas
Amgos ulusas  – ulusas vidurio Jakutijoje. Administracinis centras – Amga.
Geografija
Teritorija išsidėsčiusi Lenos plynaukštėje, prie Amgos upės. Vidutinė sausio temperatūra -38 °C – -42 °C, liepos temperatūra +16 °C – +18 °C. Vidutinis metinis kritulių kiekis 200–250 mm.
Gyventojai
Tautinė sudėtis (2002 m.):
Gyvenvietės
Pagrindinės uluso gyvenvietės (gyv. sk, 2007 m.):
Kalviai (Kražiai)
Kalviai – kaimas Kelmės rajono savivaldybėje, 2 km į pietryčius nuo Kražių. Kaimo pašonėje teka Kražantė. Išsibarstęs tarp kelių ir, supamas raistelių. Yra ūkio bendrovė.
Monitorius
thumb|LCD monitorius
Monitorius – vaizdo informacijos išvesties įrenginys. Monitoriumi stebimi, tvarkomi, registruojami prie jo prijungtame įtaise, pvz., kompiuteryje, vykstantys duomenų apdorojimo procesai. Vaizdas monitoriaus ekrane gaunamas grįžtamuoju ryšiu iš kompiuterinio įrenginio grafikos procesoriaus, kuris prijungto įtaiso vykdomų procesų instrukcijas konvertuoja į tekstą ir vaizdus, kurie pateikiami monitoriaus ekrane. Vaizdo kokybė priklauso nuo ekrano skiriamosios gebos, kadrų dažnio, dažnių juostos.
Monitorių būna įvairios konstrukcijos: katodinių spindulių monitorius, skystųjų kristalų monitorius, taip pat elektronpluoštis, plazminis ir organinių šviesos diodų monitoriai.
Zebrai
Zebrai (Hippotigris) – arklinių (Equidae) šeimos porakanopių pogentė. Paplitę pietų ir rytų Afrikos savanose.
Kūnas išmargintas juodais ir baltais dryžiais. Ilgis 2,3 m, aukštis 1,25-1,5 m, svoris 300–400 kg. Gyvena didelėmis bandomis, klajojančiomis savanose. Minta žole, krūmų, medžių lapais. Dėl sausojo ir lietingojo sezonų kaitos priversti nuolat migruoti. Dėl savo baikštumo zebrai nedomestikuoti.
Korbanas
thumb|right|351px|[[Nojus po Tvano atnašauja galvijus ant akmeninio altoriaus, kaip kad buvo daroma iki Šventyklos pastatymo.]]
Korbanas ( dgs. korbanot 'קרבנות) – Jeruzalės šventykloje iki 70 m. ant šventyklos altoriaus vykęs švarių gyvulių, paukščių aukojimas už žydų nuodėmes. Galutinai sustabdytas sugriovus Antrąją šventyklą. Korbano aukai dažniausiai buvo parenkami avinai ir jaučiai. Aukojimą atlikdavo Levio genties kunigai, vadinami konahim.
Sudeikių daugiafunkcis centras
Utenos rajono Sudeikių daugiafunkcis centras – dieninė, savarankiško mokymosi bendrojo lavinimo mokykla Utenos raj., Sudeikiuose, Aukštaičių g. 22, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190186185. Steigėjas Utenos rajono savivaldybės taryba.
Istorija
XIX a. pradžioje Sudeikiuose veikė parapijinė mokykla. 1864 m. Sudeikiuose, buvusio valsčiaus patalpose, įkurta valdinė pradinė mokykla. Šis pastatas stovėjo iki 1936 m. Mokykla veikė iki Pirmojo pasaulinio karo. Čia dirbo mokytojai A. Gavrilovas ir Šamaturovas. Šamaturovas buvo humanistinių pažiūrų, mėgiamas vietos gyventojų. Mokyklos pastato gale buvo mokytojo butas, viduryje – veranda ir priemenė, kurioje stovėjusi plūkto molio krosnis, šalia jos gultai, skirti toliau gyvenantiems mokiniams pernakvoti. Kitame pastato gale maždaug 6x8 m² dydžio klasė su šešiaviečiais ir keturviečiais suolais. Mokslas truko trejus metus. Apie 1901 m. atvyko Stockis, kuris buvęs griežtas, baudęs už kalbėjimą lietuviškai. Dėl sunkių gyvenimo sąlygų tik maža dalis mokinių sugebėdavo baigti Sudeikių mokyklą. 1901 m. iš pradėjusių mokytis 26 mokinių 1903 m. ją baigė tik 7. Visi besimokę šioje mokykloje mokiniai egzaminus privalėjo laikyti Utenoje. Vėliau dirbo Raznickas, kuris prasidėjus Pirmajam pasauliniam karui, pasitraukė. Karo metu dirbo iš Šiaulių atvykęs vokietis, vadintas Žolyno pravarde. Jis mėgdavęs išgerti, mokė blogai.
Pirmojo pasaulinio karo metais mokykla neveikė, tačiau 1918 m. gavo lietuviškus vadovėlius ir vėl buvo atidaryta. Apie 1921-1922 m. mokytoju dirbo Jonas Gelaževičius. 1925 m. jau buvo dvi mokinių klasės. Viena iš jų mokėsi koridoriuje. 1928 m. čia atkeltas mokytojas Petras Adomonis, veiklus, valingas žmogus turėjo įtaką apskrityje, buvo tautininkų partijos narys. Jis 1933 m. su mokinių tėvų delegacija, padedant viršaičiui sudeikiečiui Antanui Mičeliui, kreipėsi į apskrities viršininką su prašymu dėl mokyklos Sudeikiuose statybos. 1934 m. leidimas gautas, ir 1935 m. pradėta statyti nauja mokykla. 1937 m. padedant tėvams pastatytas naujas mokyklos pastatas.
1940 m. rudenį įsteigtas penktasis mokyklos skyrius. 1941 m. mokytoju dirbo Razmas. 1948 m. mokykla tapo šešių skyrių pradine mokykla, 1949 m. mokykla – septymnetė, 1960 m. – aštuonmetė, nuo 1968 m. – pagrindinė. 1950 m. pastatytas papildomas pastatas, nes mokiniai nesutilpo. 1961 m. iškilo mokomosios dirbtuvės, 1964 m. – 4 butų namas mokytojams. 1965 m. mokykla persikėlė į naują pastatą. 1987 m. baigtas statyti didelis mūrinis naujos mokyklos pastatas. Senajame pastate mokytojos Onos Pūslienės iniciatyva įkurtas etnografinis muziejus, kuriame per 1000 buities rakandų. Kitas muziejaus kambarys skirtas kraštiečiams. 1997–1998 m. mokėsi 89 mokiniai, dirbo 14 mokytojų. 1997 m. pradėjo veikti naujas priestatas, kuriame įrengta erdvi sporto salė, valgykla, ikimokyklinio ugdymo grupė, šviesūs, erdvūs 42 vietų poilsio kambariai, konferencijų salė.
Osoveco Marijos Dangun Žengimo parapija
Osoveco Marijos Dangun Žengimo parapija - parapija įkurta 1989 m. birželio 27 dieną. Parapija priklauso Lomžos vyskupijai, Grajevo dekanatui. Pirmoji medinė parapijos bažnyčia pastatyta 1919 metais, kuri sugriuvo per II pasaulinį karą 1944 metais. 1949-1953 m. pastatyta nauja mūrinė Osoveco Marijos Dangun Žengimo bažnyčia.
Omšana
Omšana  – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Kaimas yra apie 8 km į rytus nuo Sosnuvkos, apie 37 km į pietryčius nuo Palenkės Bialos ir apie 85 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Almanachas
Almanachas – periodiškai pasirodantis žinynas.
Iš pradžių tai buvo kalendorius, kuriame pateikiama įvairių sričių žinių, vėliau – tam tikro pobūdžio literatūros kūrinių rinkinys. Almanachas apsiriboja tam tikra tematika. Dar kitaip vadinamas metraštis. Daugumoje valstybių tam tikrų autorių kūrinių įtraukimas į almanachus laikomas prestižo reikalu.
Lietuvių kultūroje kalendoriaus-žinyno tipo almanachu galima laikyti Lauryno Ivinskio leistą kūrinį Metskaitliai, kuriame šalia ūkinių patarimų buvo publikuojami grožinės literatūros tekstai, tautosaka.
Vėliau buvo leidžiami literatūriniai almanachai:
Lerma
Lerma  – upė centrinėje Meksikoje, viena ilgiausių šalyje. Įeina į Lermos-Čapalos-Grande de Santjago vandens sistemą. Prasideda Lermos lagūnoje, Tolukos tarpukalnių slėnyje. Teka į šiaurės vakarus ir vakarus tankiai gyvenamu šalies regionu, Meksiko, Mičoakano, Chalisko valstijomis. Įteka į Čapalos ežerą. Grandės de Santjago upė, ištekanti iš šio ežero ir įtekanti į Ramųjį vandenyną neretai laikoma Lermos tęsiniu.
Upės vanduo intensyviai naudojamas drėkinimui, yra įrengtos kelios hidroelektrinės (Tepustepeko, Saliso ir kitos). Lermoje yra slenksčių ruožas. Upės vanduo užterštas. Prie Lermos upės įsikūrę Akambaro, Salamankos, La Pjedado, La Barkos miestai.
Vaitakiemis
Vaitakiemis (lenk. Wojtokiemie) – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 5 km į pietryčius nuo Punsko, apie 15 km į šiaurės vakarus nuo Seinų ir 123 km į šiaurę nuo vaivadijos centro Balstogės. 1944 m. surašymo duomenimis kaime gyveno 219 lietuviai ir 13 lenkų. XXI a. pradžioje daugiau nei 90 % gyventojų – lietuviai. Išlikę keletas XIX a. statytų pastatų. Valsčiaus keliai: Užvidugirių Būda – Bokšiai (senovinio kelio iš Lazdijų į pietinę Prūsiją atkarpa) ir Seivai – Punskas. Pakelės kryžius. Punsko bibliotekos filialas su lietuviškomis ir lenkiškomis knygomis.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas Baltųjų Seivų vardu minimas nuo 1642 m., o nuo 1765 žínomas Vaitakiemio vardu. Tarpukaryje įsisteigia lietuviškų organizacijų skyriai. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 238 žmonės, iš kurių 12 vokiečių ir 226 lietuviai. Po karo kai kurioms lietuvių šeimoms buvo draudžiama gyventi Vaitakiemyje. 1957 m. sausio 4 d. įsikūrė Lenkijos visuomeninės kultūros draugijos padalinys. Į Vaitakiemį įjungtas buvęs Čarnozemės kaimelis. Vaitakiemis garsėja savo saviveikla. 1975-1998 m. priklausė Suvalkų vaivadijai.
Mokykla
1919-1926 m. veikė lietuviška pradinė mokykla. Nuo 1956 m. veikia lietuvių mokykla su etnografiniu ansambliu Malūnėlis. Trys mokytojai ir pora dešimčių mokinių.
Mohačo mūšis
Mohačo mūšis įvyko 1526 m. rugpjūčio 29 d. prie Mohačo, Vengrijoje. Šiame mūšyje Vengrijos karalystės pajėgos, vadovaujamos karaliaus Liudviko II, patyrė lemiamą pralaimėjimą prieš Osmanų imperijos kariuomenę, vadovaujamą sultono Suleimano Puikiojo. Mūšis užbaigė nepriklausomos Vengrijos karalystės laikotarpį: centrinė ir pietinė Vengrijos dalys atiteko tiesiogiai Osmanų imperijai, rytinė dalis atsiskyrė kaip vasalinė Transilvanijos kunigaikštystė Osmanų imperijos sudėtyje, o likusioji dalis pateko į Habsburgų įtaką.
Vengrų gretose kovėsi 25 000–30 000 vyrų, turėjo apie 80 patrankų. Osmanų kariuomenė turėjo 60 000–70 000 karių, iki 200 patrankų. Žuvo apie 18 000 vengrų ir iki 2 000 osmanų karių.
Ansarai
Ansarai − Medinos (buvusios Jasribo (Yāthrib) gyvenvietės) musulmonai, tapę Pranašo Mahometo pagalbininkais: suteikę prieglobstį pirmiesiems musulmonams, priverstiems 622 m. palikti Meką, ir padėję jiems kurti pirmąją musulmonų bendruomenę.
Volfgango ežeras
Volfgango ežeras – ežeras Vidurio Europoje, Austrijoje.
Ežeras yra tarp Zalcburgo ir Aukštutinės Austrijos žemių. Jis yra 12,5 km ilgio ir apie 2 km pločio. Pakrantės stačios akmenuotos. Daug išsikišusių uolų (žinomiausia – Falkenšteino uola).
Šiaurinėje pakrantėje – Šafbergo miestas, vakarinėje – Sankt Gilgenas, rytinėje – kaimas Štroblis.
Ežere gausu upėtakių ir kitų vertingų žuvų.
Visgaudžiai
Visgaudžiai – kaimas Skuodo rajono savivaldybėje, 7 km į šiaurės rytus nuo Ylakių. Saugomas Visgaudžių akmuo Karstas.
Moskovis
Moskovis – cheminis periodinės elementų lentelės elementas, žymimas Mc, eilės numeris 115. Tai dirbtinis, natūraliai Žemėje nerandamas elementas. Pavadintas Maskvos srities, kurioje yra Jungtinis branduolinių tyrimų institutas, garbei. Vardą suteikė IUPAC 2016 m. lapkričio 28 d.
Apie moskovio sintezę buvo paskelbta 2004 m., Rusijos ir JAV mokslininkai Jungtiniame branduolinių tyrimų institute Dubnoje atrado tris moskovio-288 ir vieną moskovio-287 branduolius pagal branduolines reakcijas:
Indukcinė lempa
thumb|250px|right|Magnetinės indukcijos lempa Indukcinė lempa – dirbtinės šviesos šaltinis viduje neturintis elektrodų. Energija, kuri reikalinga sukurti šviesai yra generuojama lempos išorėje ir perduodama į jos vidų. Dauguma įprastinių šviesos šaltinių (kaitrinė lemputė, halogeninė lemputė, fluorescencinė lemputė) turi metalinius elektrodus, kuriais elektros srovė patenka į lempos vidų.
Neturėdama elektrodų, tokia lempa turi palyginus su kaitrine labai ilgą tarnybos laiką, iki 100,000 valandų, nors jį riboja kartu reikalingos sudėtingos elektronikos ilgalaikio darbo galimybės. Tačiau šviesos diodų lemputės tiek gali šviesti jau nuo 1970 m.
Magnetinės indukcijos lempos
Magnetinės indukcijos lempos labai panašios į fluorescencines lemputes, tik papildomai turi elektromagnetinius žiedus. Nors palyginus mažai žinomos, indukcinės lempos gaminamos maždaug nuo 1990 m. Išoriškai jos primena fluorescencinė lempas, tačiau neturi elektros kontaktų: visa reikalinga energija perduodama indukciniu būdu tiesiog per stiklą.
Sudedamosios dalys
Indukcinės lempos dalys yra: dujų ir gyvsidabrio pripildyta stiklinė kolba su liuminoforu padengtu vidiniu paviršiumi, magnetinis žiedas su indukcine rite ir elektroninis balastas (aukšto dažnio srovės generatorius).
Indukcinė ritė sukuria labai stiprų magnetinį lauką, kuris keliauja per lempos stiklą ir sužadina gyvsidabrio atomus. Dalis kietų gyvsidabrio dalelių pavirsta garais, kurie sukuria ultravioletinę energiją. Ši nematoma ultravioletinė energija atsimuša į baltą fosforą, todėl jis pradeda švytėti.
Lempos maitinimo šaltinis yra balastas, kuris sukuria aukšto dažnio srovę. Kadangi lempos viduje nėra sudegančio užpildo, indukcinės lempos ilgaamžiškumas priklauso nuo balasto.
=== Privalumai ===
Kita
thumb|250px|Nulodas Panašūs prietaisai (nulodai) naudojami radarų sistemose. Juos sužadina galingos siųstuvo radijo bangos.
Glosarijus
Glosarijus (, iš γλόσσα (glóssa) – „liežuvis, kalba, svetimžodis“) – žodžių sąrašas; žodynas.
Glosarijus senovėje bei viduramžiais sudarydavo reikalingų paaiškinti žodžių (archaizmų, tarmybių, skolinių) rinkinius.
Glosarijus laikomas žodyno pirmtaku.
Skaičių eilutė
Skaičių eilutė – visų begalinės skaičių sekos narių suma. Sakykime, duota begalinė skaičių seka Skaičių eilute vadinsis toks iš jos narių sudarytas reiškinys: Narys a_n vadinasi eilutės bendruoju nariu.
Eilutės sumos sąvoka
Apskaičiuosime vadinamąsias dalines (1) eilutės sumas: ir sudarome jų seką \{S_n\}.
Jei egzistuoja (1) eilutės dalinių sumų sekos \{S_n\} baigtinė riba, kai, t. y. jei , tai ši riba S vadinama eilutės suma, o pati eilutė – konverguojančiąja. Kai riba yra begalinė arba neegzistuoja, eilutė vadinama diverguojančiąja.
Palobis
Palobis – kaimas Ukmergės rajono savivaldybėje, 4 km nuo Ukmergės.
Kalviai (Tytuvėnai)
Kalviai – kaimas rytinėje Kelmės rajono savivaldybės dalyje, 4 km į vakarus nuo Tytuvėnų.
Nijolė Būraitė
Nijolė Būraitė (g. 1956 m. sausio 17 d. Druskininkai) – Lietuvos dailininkė tapybos restauratorė.
Zabluduvo Senosios žydų kapinės
Zabluduvo Senosios žydų kapinės  – žydų kapinės, kurios veikė Zabluduvo mieste. Nėra tiksliai žinoma kada kapinės buvo įkurtos. Kapinės buvo įsikūrusios pietinėje miesto dalyje. Kapinės buvo sunaikintos per II pasaulinį karą, antkapių neišlikę.
Nijolė Būraitė
Biografija
1982 m. baigė Lietuvos dailės institutą. Nuo 1976 m. restauruoja sienų tapybą. Nuo 2000 m. bendrovės „Restauravimo projektai“, UAB „Vilniaus restauratorius“ dailininkė restauratorė.
Restauratorių sąjungos narė.
Budrių senovės žemdirbystės vieta
Budrių senovės žemdirbystės vieta – ankstyvosios žemdirbystės laukai vakarinėje Skuodo rajono savivaldybės teritorijos dalyje, Budriuose (Skuodo seniūnija), 2 km į vakarus nuo kelio Skuodas–Plungė, Margių miške.
Apibūdinimas
Margių miško vakarinėje dalyje išliko akmenų pylimas, nuo kurio į šalis atsišakoja kelios atšakos. Pylimo aukštis iki 0,5 m, plotis – 1,0–1,5 m, sukrautas iš stambių ir vidutinio dydžio akmenų, kurie sumesti be tvarkos.
Istorija
Bendrose kaimo ganyklose iki XX a. vidurio buvo išlikę senovės laukus žyminčių akmenų krūsnių ir aptvarus sudarančių pylimų. Iš jų išsiskyrė stačiakampio plano, 24×14 m dydžio laukas, apjuostas 3–4 m pločio akmenų pylimo. Kai kurie buvę akmenys apdegę, suskylinėję nuo karščio.
Akmenų krūsnys ir pylimai išardyti 1940–1944 m. ganyklas paverčiant ariamais laukais. Išliko tik mišku apaugusi nedidelė jų dalis.
Saugotinas kultūros paveldo objektas. Teritorijos plotas – apie 0,5 ha.
Į pietvakarius nuo išlikusio akmenų pylimo yra apeiginis akmuo su dubeniu.
Tyrimai
1939 m. žvalgė Ignas Jablonskis ir Pranas Baleniūnas, 2003 m. – Vilniaus universiteto ir Kretingos muziejaus archeologinė ekspedicija (Algimantas Merkevičius, Rėda Nemickienė, Julius Kanarskas).
1926 m. tarp krūsnių rastas akmens kirvis.
Gervinė
Gervinė (arba Gerviniai) – kaimas Raseinių rajono savivaldybėje, į pietus nuo Paliepių, šalia kelio Raseiniai–Eržvilkas. Seniūnaitijos centras. Yra biblioteka. Auga Aleknos ąžuolas.
miniatiūra|250px|left|Akmuo su data
Gyventojai
Gervinės šnektą, kuri priklauso žemaičių raseiniškių tarmei, 1958 m. aprašė G. Vitkauskaitė.
Kaišiadorių apylinkės seniūnija
Kaišiadorių apylinkės seniūnija – administracinis-teritorinis vienetas Kaišiadorių rajono savivaldybės šiaurinėje dalyje, į rytus nuo Kaišiadorių.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. vasario 1 d. (remiantis savivaldybės tarybos sausio 29 d. nutarimu Nr. 2009 V17-4) įsteigtos 6 seniūnaitijos:
Ginčų komisija (SADM)
Ginčų komisija prie Socialinės apsaugos ir darbo ministerijos – ginčų sprendimo institucija.
Veikla
Išankstinio ginčų nagrinėjimo ne teismo tvarka institucija, nagrinėjanti ginčus tarp asmens, pensiją ar išmoką mokančios institucijos ir Neįgalumo ir darbingumo nustatymo tarnybos prie SADM.
Sudaryta iš 7 narių, iš kurių vienas yra Komisijos pirmininkas. Vadovaujasi Lietuvos Respublikos Konstitucija, Neįgaliųjų socialinės integracijos įstatymu ir kitais įstatymais, Socialinės apsaugos ir darbo ministro bei Sveikatos apsaugos ministro įsakymais, Ginčų komisijos nuostatais ir kitais teisės aktais. Nariai, nagrinėdami skundus (prašymus), vadovaujasi pagarbos žmogaus teisėms, teisingumo, sąžiningumo ir protingumo principais.
Terminai
Komisijos sprendimas gali būti skundžiamas Vilniaus apygardos administraciniam teismui per 20 dienų nuo jo gavimo dienos.
Zabluduvo sinagoga
Istorija
Sinagoga buvo pastatyta apie 1614-1621 metus. 1635 m. Kristupas Radvila Jaunasis davė sutikimą sinagogos praplatinimui. Lenkų etnografas ir istorikas Zigmantas Gliogeris teigė, kad sinagoga buvo pastatyta dar XVI a. amžiuje. Sinagoga buvo pastatyta iš maumedžio. Buvo 18 metrų aukščio ir 11 metrų pločio. 1646 m. buvo pastatytas paskutinis priestatas, skirtas moterims. 1705-1712 m. sinagoga buvo restauruojama. Per II pasaulinį karą, 1941 m. birželio 24 d. sinagoga buvo susprogdinta. XX a. aštuntajame dešimtmetyje kilo idėja atstatyti sinagogą. 2001 m. parengtas atstatymo projektas.
Išvesties įrenginys
Išvesties įrenginys – bet koks išorinis įrenginys, pateikiantis išvestį iš kompiuterio. Kitais žodžiais, tai įrenginys, kuris paverčia kompiuterio apdorotą informaciją į žmonėms suprantamą formą. Pateikta informacija gali būti tekstinė, garsinė ar vaizdinė medžiaga. Pavyzdžiui, monitoriaus ekrane rodomas operacinės sistemos darbalaukis, arba spausdintuvu atspausdinta kompiuterio rinkmenoje išsaugota tekstinė informacija.
Išvesties įrenginiu laikoma: monitorius, projektorius, spausdintuvas, ausinės, kolonėlės.
Šertviniai
Šertviniai (Polypodiaceae) – šertvūnų (Polypodiophyta) skyriaus šertvainių (Polypodiopsida) klasės augalų šeima. Priklauso sporinių induočių grupei.
Pogoželecas (Liublino vaivadija)
Pogoželecas  – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Kauno Tado Ivanausko progimnazija
Kauno Tado Ivanausko progimnazija – dieninė, savarankiško mokymosi bendrojo lavinimo mokykla Kaune, Vėtrungės g. 1, vykdanti pradinio, pagrindinio ir papildomo ugdymo programas. Įstaigos kodas 190139278.
Istorija
thumb|left|250px|Tado Ivanausko progimnazija
Kauno 47-oji vidurinė mokykla duris atvėrė 1985 m. 1994 m. mokyklai suteiktas Šilainių vidurinės mokyklos vardas. 1997–1998 m. pradinės klasės buvo perkeltos į darželio patalpas Rasytės g. 9. 2009 m. mokyklai suteiktas žymaus Lietuvos gamtininko ir rašytojo Tado Ivanausko vidurinės mokyklos vardas. 2013 mokykla tapo progimnazija.
Prancūzijos futbolo taurė
thumb|300px|right|Coupe de France logotipas Prancūzijos futbolo taurė – nuo 1917 metų Prancūzijos futbolo federacijos organizuojamos Prancūzijos futbolo klubų taurės varžybos, kuriose dėl taurės ir kelialapio į UEFA taurės varžybas kovoja Prancūzijos mėgėjų ir profesionalų futbolo klubai. 2006-2007 metų sezone dėl taurės varžėsi 6 577 klubų.
Varžybos organizuojamos atkrentamųjų varžybų principu, kiekviename etape kiekviena burtų keliu ištraukta komandų pora sužaidžia vienerias rungtynes, kurių metų paaiškėja, kuri komanda patenka į sekantį etapą. Jei per pagrindinį rungtynių laiką nugalėtojas paaiškėja, žaidžiamas pratęsimas, jei reikia, mušami 11 m baudiniai. 1-6 taurės etapuose varžosi tik regioninių lygų klubai, 7 etape į kovą įtraukiama po 20 klubų iš Ligue 2 ir National divizionų, 9 etape prisijungia 20 Ligue 1 klubų.
Daugiausiai kartų taurę yra laimėję Paryžiaus „Saint-Germain“ (12 kartų), Marselio „Olympique“ (10 kartų), AS Saint-Étienne ir OSC Lille (po 6 kartus).
Dainius Šadauskis
Dainius Šadauskis (g. 1964 m. vasario 23 d. Raseiniai) – Lietuvos ir Raseinių rajono politinis bei visuomenės veikėjas.
Biografija
1973 m. baigė Perkūniškės pradinę mokyklą. 1973–1978 m. mokėsi Raseinių 2-ojoje vidurinėje, 1978–1982 m. Raseinių 1-ojoje vidurinėje mokykloje. 1987 m. baigė Lietuvos žemės ūkio akademiją, inžinierius hidrotechnikas.
1987–1993 m. Raseinių melioracijos statybos montavimo valdybos meistras. 1995–1996 m. UAB „Inžineriniai tinklai“, 1997–1998 m. UAB „Magistralė“, 1999 m. UAB „Požeminės jungtys“ darbų vykdytojas. 1999–2000 m. AB „Mirkliai“ technikos direktorius. 2000–2003 m. UAB „Hidroprofi stogai“, 2003–2005 m. UAB „Margusta“, 2005 m. UAB KRS darbų vadovas. Nuo 2006 m. UAB „Statybos projektų vykdymo centras“ statybos direktorius. Nuo 2013 m. UAB „Profsta“ direktorius.
2006 m. Lietuvos Respublikos liberalų sąjūdžio Raseinių rajono skyriaus narys, skyriaus pirmininkas. 2007–2011 m. Raseinių rajono savivaldybės tarybos narys. 2010–2011 m. Raseinių rajono savivaldybės meras.
Pogoželecas (reikšmės)
Pogoželecu vadinamos šios Lenkijos gyvenvietės: